DA
4.7.2022
Den Europæiske Unions Tidende
C 257/3
Domstolens dom (Syvende Afdeling) af 12.
maj 2022 — Europa-Kommissionen mod Republikken Bulgarien (Sag C-730/19) (1) (Traktatbrud – miljø – direktiv 2008/50/EF – luftkvalitet – artikel 13, stk.
1, og bilag XI – systematisk og vedvarende overskridelse af grænseværdierne for svovldioxid (SO2) i zone BG0006 (syd-øst) i Bulgarien – artikel 23, stk.
1, og bilag XV – »kortest mulig« overskridelsesperiode – egnede foranstaltninger) (2022/C 257/03) Processprog: bulgarsk Parter Sagsøger: Europa-Kommissionen (ved Y. Marinova og E. Manhaeve, som befuldmægtigede) Sagsøgt: Republikken Bulgarien (ved E. Petranova og T. Mitova, som befuldmægtigede)
Konklusion 1) Republikken Bulgarien har tilsidesat sine forpligtelser i henhold til artikel 13, stk.
1, i Europa-Parlamentets og Rådets direktiv 2008/50/EF af 21. maj 2008 om luftkvaliteten og renere luft i Europa, sammenholdt med bilag XI til dette direktiv, idet den for så vidt angår zone BG0006 (syd-øst) ikke har sikret dels, at timegrænseværdien for svovldioxid (SO2), ikke systematisk og vedvarende blev overskredet fra 2007 til og med 2018, dels at den daglige grænseværdi for det pågældende forurenede stof ikke systematisk og vedvarende blev overskredet fra 2007 til og med 2018, med undtagelse af 2010 og 2012, og tilsidesat sine forpligtelser i henhold til dette direktivs artikel 23, stk.
1, sammenholdt med del A i bilag XV hertil, idet den ikke fra den 11. juni 2010 har vedtaget egnede foranstaltninger til at sikre overholdelsen af grænseværdierne for SO2 i denne zone og navnligt ikke har sikret, at luftkvalitetsplanerne omfatter egnede foranstaltninger, så perioden med overskridelse af disse grænseværdier bliver kortest mulig.
2) Republikken Bulgarien betaler sagsomkostningerne.
(1)
EUT C 399 af 25.11.2019.
Domstolens dom (Anden Afdeling) af 12.
maj 2022 — Europa-Kommissionen mod Hansol Paper Co.
Ltd og European Thermal Paper Association (ETPA) (Sag C-260/20 P) (1) (Appel – dumping – gennemførelsesforordning (EU) 2017/763 – import af visse typer letvægtstermopapir med oprindelse i Republikken Korea – endelig antidumpingtold – forordning (EU) 2016/1036 – artikel 6, 16 og 18 – bevis – oplysninger tilvejebragt uden for besvarelsen af et antidumpingspørgeskema – vægtningen af salg, der påvirker dumpingberegningen – artikel 2, stk.
1 og 3 – beregning af den normale værdi – rangorden mellem beregningsmetoder – artikel 3, stk.
2 og 3 – skade – beregning af underbudsmargenen – kontraappel – artikel 2, stk.
11 – dumpingens fulde omfang – artikel 18 – fritagelse fra at besvare et antidumpingspørgeskema – ikke manglende samarbejdsvilje) (2022/C 257/04) Processprog: engelsk Parter Appellant: Europa-Kommissionen (først ved J.-F. Brakeland og A. Demeneix, derefter ved J.-F. Brakeland og G. Luengo, som befuldmægtigede)